شەفەق نیوز/ وەڕیوەبەرایەتی ئەمن وئاسایش پارێزگای سلێمانی رووژ سێشەممە راگەیان ک وەگەرد زیایبوین بیماری کۆرۆنا، مامەڵەکردن وە مادە هووشبەرەیل فرە زیای بویە .عەمید جەلال مینا وەڕیوەبەر بەش مادە هووشبەرەگان لە وەڕیوەبەرایەتیەگە، لە کۆنگرەیگ رۆژنامەوانی کە ئمڕوو سێشەممە بەساگەی، وت" وەگەرد دەسوەپیکردن قەیەغەی هاتووچگن و کەرەنتین مەردم لە ماڵه‌یلیان، بازرگانەیل مادە هووشبەرەگان دەس کردنەسە زیایکردن وە ڕێکلامەگانیان وەلی ئیمە چەودیریان كردیمنە و تەقەلایان پویچەڵ کردیمنە "وداواکرد ک حکومەت هەرێم کوردستان زیاتر پەرە وە هێزەگان رویوەروی بوین ئەو مادەیلە بیەێد و بودجه‌ زیاتر ئەرایان تەرخان بکەێد.وتیش؛ لە وەختیگ گوزەیشتە کیشان مادە هووشبەرەگان فەرەتر بویە وەلی وە داخەو ئیسە کارکردن وبازرگانی وەپیەو زیای کردگە "،وئاشکرا کرد ک وڵاتەیل دەوروبەر هەرێم گەمارۆیگ سەخت لەبان ئەو کەسەیلە راگەیاننە ک کار وەمادە هووشبەرەیل کەن وکەسەیلیگ هەن لەیرە ک گەشە وە کار بازرگانی مادە هووشبەرەگان تێیدە هویریان، و دەسنایمنە بان کارگەیلیگ ک کارەگانی گەوراترە لە تاقەت و توانای کەسە ئاساییه‌گان .
